CELEX: 32018R0707
Language: fi
Date: 2018-02-28 00:00:00
Title: Komission delegoitu asetus (EU) 2018/707, annettu 28 päivänä helmikuuta 2018, delegoidun asetuksen (EU) N:o 639/2014 muuttamisesta perustukijärjestelmän kattamien hampun tukikelpoisuuskriteerien osalta ja tiettyjen vapaaehtoiseen tuotantosidonnaiseen tukeen liittyvien vaatimusten osalta

15.5.2018   
               
               
                  FI
               
               
                  Euroopan unionin virallinen lehti
               
               
                  L 119/1
               
            KOMISSION DELEGOITU ASETUS (EU) 2018/707,
      annettu 28 päivänä helmikuuta 2018,
      delegoidun asetuksen (EU) N:o 639/2014 muuttamisesta perustukijärjestelmän kattamien hampun tukikelpoisuuskriteerien osalta ja tiettyjen vapaaehtoiseen tuotantosidonnaiseen tukeen liittyvien vaatimusten osalta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 35 artiklan 3 kohdan, 52 artiklan 9 kohdan ja 67 artiklan 1 ja 2 kohdan,
      sekä katsoo seuraavaa:
      
                  (1)
               
               
                  Komission delegoidun asetuksen (EU) N:o 639/2014 (2) 9 artiklan 1 kohdassa vaaditaan, että hampun tuotantoon käytettävät siemenet on varmennettava neuvoston direktiivin 2002/57/EY (3) mukaisesti. Komission direktiivissä 2008/62/EY (4) säädetään kuitenkin muunlaisesta varmentamisesta suojeltavien lajikkeiden hampunsiementen osalta. Siksi on aiheellista sisällyttää delegoidun asetuksen (EU) N:o 639/2014 9 artiklan 1 kohtaan viittaus kyseiseen direktiiviin.
               
            
                  (2)
               
               
                  Asetuksen (EU) N:o 1307/2013 52 artiklan mukaisesti jäsenvaltiot voivat myöntää viljelijöille tuotantosidonnaista tukea mainitun asetuksen IV osaston 1 luvussa ja delegoidussa asetuksessa (EU) N:o 639/2014 vahvistetuin edellytyksin.
               
            
                  (3)
               
               
                  Asetuksen (EU) N:o 1307/2013 52 artiklaa on tarkistettu Euroopan parlamentin ja neuvoston asetuksella (EU) 2017/2393 (5). Tarkistuksella pyrittiin selkeyttämään jäsenvaltioiden velvollisuuksia vapaaehtoisen tuotantosidonnaisen tuen tuotantoa rajoittavan luonteen suhteen. Siksi on tarpeen mukauttaa delegoidun asetuksen (EU) N:o 639/2013 5 luvun 1 jaksossa, 67 artiklassa ja liitteessä I käytetyt ilmaisut asetuksen (EU) N:o 1307/2013 52 artiklassa käytetyn uuden sanamuodon mukaisiksi. Asetuksen (EU) N:o 1307/2013 53 artiklan soveltamisesta saadun kokemuksen perusteella on myös aiheellista päivittää niiden tietojen sisältö, jotka jäsenvaltioiden on toimitettava komissiolle delegoidun asetuksen (EU) N:o 639/2013 liitteen I mukaisesti.
               
            
                  (4)
               
               
                  Asetuksen (EU) N:o 1307/2013 52 artiklan 3 kohdan mukaisesti vapaaehtoista tuotantosidonnaista tukea voidaan myöntää ainoastaan sellaisille aloille tai alueille, joilla esiintyy vaikeuksia tietyissä maatalouden muodoissa tai tietyillä maatalouden aloilla. Delegoidun asetuksen (EU) N:o 639/2013 52 artiklan 3 kohdan nojalla tiettyjen maatalouden muotojen tai alojen voidaan katsoa olevan vaikeuksissa ainoastaan, jos vaarana on, että tuotanto on lopetettava tai se notkahtaa. Koska jäsenvaltioiden velvollisuuksia on selkeytetty vapaaehtoisen tuotantosidonnaisen tuen tuotantoa rajoittavan luonteen suhteen, tällainen rajoitus ei ole perusteltu. Siksi on aiheellista poistaa delegoidun asetuksen (EU) N:o 639/2014 52 artiklan 3 kohta. Lisäksi on aiheellista päivittää mainitun asetuksen 54 artiklan 3 kohdassa vahvistettu tuen kumuloitumisen kielto.
               
            
                  (5)
               
               
                  Sen vuoksi delegoitua asetusta (EU) N:o 639/2014 olisi muutettava.
               
            
                  (6)
               
               
                  Koska asetuksessa (EU) 2017/2393 vahvistetaan, että asetuksen (EU) N:o 1307/2013 52 artiklan 5 kohta kumotaan ja että mainitun asetuksen 52 artiklan 6 kohdan uudelleenmuotoilua sovelletaan 1 päivästä tammikuuta 2015, delegoidun asetuksen (EU) N:o 639/2014 vastaavia tarkistuksia olisi sovellettava tukihakemuksiin, jotka koskevat kalenterivuoden 2014 jälkeisiä kalenterivuosia, lukuun ottamatta tuen kumuloitumista koskevaa säännöstä. Oikeusvarmuussyistä tuen kumuloitumisen kysymystä olisi tarkasteltava edelleen vertailemalla toisiinsa tuotantosidonnaisten tukitoimenpiteiden tai unionin muiden toimenpiteiden ja politiikkojen asiaa koskevia tavoitteita. Vapaaehtoisen tuotantosidonnaisen tuen tavoitteen olisi tässä yhteydessä katsottava olevan nykyisen tuotantotason säilyttäminen asetuksen (EU) N:o 1307/2013 52 artiklan 5 kohdan mukaisesti, sellaisena kuin se on ennen sen tarkistamista asetuksella (EU) 2017/2393. Delegoidun asetuksen (EU) N:o 639/2014 54 artiklan 3 kohdan tarkistusta olisi siksi sovellettava tukihakemuksiin, jotka koskevat kalenterivuotta 2019 ja sen jälkeisiä kalenterivuosia.
               
            
                  (7)
               
               
                  Hampunsiementen varmentamista koskevaa uutta säännöstä olisi sovellettava tukihakemuksiin, jotka koskevat kalenterivuotta 2018 ja sen jälkeisiä kalenterivuosia,
               
            ON HYVÄKSYNYT TÄMÄN ASETUKSEN:
      1 artikla
      Delegoidun asetuksen (EU) N:o 639/2014 muuttaminen
      Muutetaan delegoitu asetus (EU) N:o 639/2014 seuraavasti:
      
                  1)
               
               
                  Korvataan 9 artiklan 1 kohta seuraavasti:
                  ”1.   Asetuksen (EU) N:o 1307/2013 32 artiklan 6 kohdan soveltamiseksi hampun tuotantoon käytettävien pinta-alojen tukikelpoisuuden edellytyksenä on neuvoston direktiivin 2002/53/EY (*1) 17 artiklan mukaisesti julkaistussa viljelykasvilajien yleisessä lajikeluettelossa sen vuoden 15 päivänä maaliskuuta, jolle tukea myönnetään, lueteltujen lajikkeiden siementen käyttö. Suojeltavien lajikkeiden siemenet on varmennettava neuvoston direktiivin 2002/57/EY (*2) mukaisesti tai komission direktiivin 2008/62/EY (*3) 10 artiklan mukaisesti.
                  
                     (*1)  Neuvoston direktiivi 2002/53/EY, annettu 13 päivänä kesäkuuta 2002, viljelykasvilajien yleisestä lajikeluettelosta (EYVL L 193, 20.7.2002, s. 1)."
						
                  
                     (*2)  Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74)."
						
                  
                     (*3)  Komission direktiivi 2008/62/EY, annettu 20 päivänä kesäkuuta 2008, tietyistä poikkeuksista sellaisten viljelykasvien maatiaiskantojen ja -lajikkeiden hyväksymiseksi, jotka ovat luonnostaan sopeutuneet paikallisiin ja alueellisiin olosuhteisiin ja joita uhkaa geneettinen köyhtyminen, sekä kyseisten maatiaiskantojen ja -lajikkeiden siementen ja siemenperunoiden pitämiseksi kaupan (EUVL L 162, 21.6.2008, s. 13).”"
						
               
            
                  2)
               
               
                  Poistetaan 52 artiklan 3 kohta.
               
            
                  3)
               
               
                  Korvataan 53 artiklan 2 kohdan kolmas alakohta seuraavasti:
                  ”Sen estämättä, mitä asetuksen (EU) N:o 1307/2013 52 artiklan 6 kohdassa säädetään, tämän kohdan toisessa alakohdassa tarkoitetun yksikkökohtaisen tuen määrän osalta jäsenvaltiot voivat päättää soveltaa eriytettyjä yksikkömääriä tiettyihin viljelijäluokkiin tai tilatasolla, jotta voidaan ottaa huomioon mittakaavaedut, jotka johtuvat tuotantorakenteen koosta asianomaisen maatalouden muodossa tai asianomaisella sektorilla tai, jos kyseinen toimenpide kohdistuu alueeseen tai koko alaan, asianomaisella alueella tai alalla. Tämän asetuksen 67 artiklan 1 kohtaa sovelletaan soveltuvin osin tällaisten päätösten tiedoksi antamisiin.”
               
            
                  4)
               
               
                  Korvataan 53 a artiklan 2 ja 3 kohta seuraavasti:
                  ”2.   Jos se pinta-ala tai niiden eläinten lukumäärä, joka on tukikelpoinen vapaaehtoisen tuotantosidonnaisen tuen toimenpiteessä kyseisenä hakuvuonna, on yhtä suuri tai suurempi kuin asetuksen (EU) N:o 1307/2013 52 artiklan 6 kohdassa tarkoitettu pinta-ala tai eläinten lukumäärä, sellaisena kuin se on tiedoksi annettuna tämän asetuksen liitteessä I olevan 3 kohdan j alakohdan mukaisesti, tukitoimenpiteeseen ei saa siirtää varoja muusta tukitoimenpiteestä tai muista tukitoimenpiteistä.
                  3.   Jos se pinta-ala tai niiden eläinten lukumäärä, joka on tukikelpoinen vapaaehtoisen tuotantosidonnaisen tuen toimenpiteessä kyseisenä hakuvuonna, on pienempi kuin asetuksen (EU) N:o 1307/2013 52 artiklan 6 kohdassa tarkoitettu pinta-ala tai eläinten lukumäärä, sellaisena kuin se on tiedoksi annettuna tämän asetuksen liitteessä I olevan 3 kohdan j alakohdan mukaisesti, varojen siirto ei saa johtaa siihen, että yksikköä kohti laskettu määrä on pienempi kuin suhde mainitun liitteen 3 kohdan i alakohdan mukaisesti tiedoksi annetun rahoitusta varten vahvistetun määrän ja asetuksen (EU) N:o 1307/2013 52 artiklan 6 kohdassa tarkoitetun pinta-alan tai eläinten lukumäärän välillä.”
               
            
                  5)
               
               
                  Korvataan 54 artiklan 3 kohta seuraavasti:
                  ”3.   Jos tietyn tuotantosidonnaisen tukitoimenpiteen mukaista tukea voidaan myöntää myös toisen tuotantosidonnaisen tukitoimenpiteen tai unionin muiden toimenpiteiden ja politiikkojen yhteydessä toteutettavan toimenpiteen nojalla, jäsenvaltioiden on varmistettava, että asianomainen viljelijä voi saada tukea asetuksen (EU) N:o 1307/2013 52 artiklan 3 kohdassa tarkoitetun ja kyseistä tuotantosidonnaista tukitoimenpidettä varten määritellyn vaikeuden poistamiseksi ainoastaan yhdestä mainitun säännöksen mukaisesta kohdennetusta toimenpiteestä kutakin sektoria, aluetta tai erityistä maatalouden muotoa tai alaa kohti.”
               
            
                  6)
               
               
                  Korvataan 67 artiklan 3 kohdan c alakohta seuraavasti:
                  
                              ”c)
                           
                           
                              kunkin asianomaisen toimenpiteen osalta perustelut sille, että siirto on asetuksen (EU) N:o 1307/2013 52 artiklan 6 kohdassa tarkoitetun järjestelmän tuotantoa rajoittavan luonteen mukainen ja ettei päätöksistä, jotka annetaan komissiolle tiedoksi mainitun asetuksen 54 artiklan ja tämän artiklan 1 ja 2 kohdan perusteella, tule mitättömiä.”
                           
                        
            
                  7)
               
               
                  Korvataan liite I tämän asetuksen liitteellä.
               
            2 artikla
      Voimaantulo ja soveltaminen
      Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
      Sen 1 artiklan 2, 3, 4, 6 ja 7 kohtaa sovelletaan tukihakemuksiin, jotka liittyvät kalenterivuoden 2014 jälkeisiin kalenterivuosiin.
      Sen 1 artiklan 1 kohtaa sovelletaan tukihakemuksiin, jotka liittyvät kalenterivuoteen 2018 ja sen jälkeisiin kalenterivuosiin.
      Sen 1 artiklan 5 kohtaa sovelletaan tukihakemuksiin, jotka liittyvät kalenterivuoteen 2019 ja sen jälkeisiin kalenterivuosiin.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 28 päivänä helmikuuta 2018.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 347, 20.12.2013, s. 608.
      
         (2)  Komission delegoitu asetus (EU) N:o 639/2014, annettu 11 päivänä maaliskuuta 2014, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta (EUVL L 181, 20.6.2014, s. 1).
      
         (3)  Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74).
      
         (4)  Komission direktiivi 2008/62/EY, annettu 20 päivänä kesäkuuta 2008, tietyistä poikkeuksista sellaisten viljelykasvien maatiaiskantojen ja -lajikkeiden hyväksymiseksi, jotka ovat luonnostaan sopeutuneet paikallisiin ja alueellisiin olosuhteisiin ja joita uhkaa geneettinen köyhtyminen, sekä kyseisten maatiaiskantojen ja -lajikkeiden siementen ja siemenperunoiden pitämiseksi kaupan (EUVL L 162, 21.6.2008, s. 13).
      
         (5)  Euroopan parlamentin ja neuvoston asetus (EU) 2017/2393, annettu 13 päivänä joulukuuta 2017, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun asetuksen (EU) N:o 1305/2013, yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun asetuksen (EU) N:o 1307/2013, maataloustuotteiden yhteisestä markkinajärjestelystä annetun asetuksen (EU) N:o 1308/2013 ja elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä annetun asetuksen (EU) N:o 652/2014 muuttamisesta (EUVL L 350, 29.12.2017, s. 15).
      
         LIITE
         ”
               LIITE I
               
                  Komissiolle 67 artiklan 1 kohdan mukaisesti toimitettavien tiedoksiantojen sisältö
               
               Tiedoksiantoihin on sisällyttävä
               
                           1)
                        
                        
                           asetuksen (EU) N:o 1307/2013 53 artiklassa tarkoitetun kansallisen enimmäismäärän prosenttiosuus kunakin vuonna vuoteen 2020 asti;
                        
                     
                           2)
                        
                        
                           kunkin tukitoimenpiteen nimi;
                        
                     
                           3)
                        
                        
                           kunkin tukitoimenpiteen kuvaus, jossa mainitaan ainakin
                           
                                       a)
                                    
                                    
                                       kohdealue tai -ala
                                    
                                 
                                       b)
                                    
                                    
                                       tietyt valitut maatalouden muodot ja/tai alat sekä kuvaus niiden vaikeuksista ja tarvittaessa jäsenvaltioiden vahvistamat perusteet tämän asetuksen 52 artiklan 1 kohdassa tarkoitettujen alueiden määrittämiseksi
                                    
                                 
                                       c)
                                    
                                    
                                       asiaan liittyvä taloudellinen ja sosiaalinen merkitys sekä merkitys ympäristön kannalta
                                    
                                 
                                       d)
                                    
                                    
                                       tieto siitä, onko asetuksen (EU) N:o 1307/2013 52 artiklan 4 kohdassa säädettyä poikkeusta sovellettu
                                    
                                 
                                       e)
                                    
                                    
                                       tukitoimenpiteen kesto
                                    
                                 
                                       f)
                                    
                                    
                                       sovellettavat tukikelpoisuusedellytykset
                                    
                                 
                                       g)
                                    
                                    
                                       tämän asetuksen 53 artiklan 2 kohdan kolmatta alakohtaa soveltavien jäsenvaltioiden osalta perusteet, joita käytetään määritettäessä eriytettyjä yksikkökohtaisia määriä kyseisen alakohdan mukaisesti
                                    
                                 
                                       h)
                                    
                                    
                                       tuen arvioitu yksikkökohtainen määrä (yksikkökohtaiset määrät) laskettuna tämän asetuksen 53 artiklan 2 kohdan kolmannen alakohdan mukaisesti
                                    
                                 
                                       i)
                                    
                                    
                                       rahoitusta varten vahvistettu määrä
                                    
                                 
                                       j)
                                    
                                    
                                       vahvistetut pinta-alat ja tuotokset tai vahvistettu eläinten lukumäärä asetuksen (EU) N:o 1307/2013 52 artiklan 6 kohdan mukaisesti
                                    
                                 
                                       k)
                                    
                                    
                                       tarvittaessa enimmäispinta-ala tämän asetuksen 53 artiklan 3 kohdassa tarkoitettua öljysiemeniä koskevan tuen täytäntöönpanoa varten
                                    
                                 
                                       l)
                                    
                                    
                                       mahdolliset toimenpiteet, joita sovelletaan unionin muiden tukijärjestelmien tai valtiontuilla rahoitettujen toimien nojalla samaan alueeseen tai alaan, johon sovelletaan tuotantosidonnaista tukitoimenpidettä. Tarvittaessa perusteet ja hallinnolliset säännöt sen varmistamiseksi, että tukea, jolla pyritään poistamaan asetuksen (EU) N:o 1307/2013 52 artiklan 3 kohdassa tarkoitettu vaikeus, ei myönnetä myös unionin muiden tukijärjestelmien yhteydessä mainitun asetuksen 52 artiklan 9 kohdan mukaisesti;
                                    
                                 
                     
                           4)
                        
                        
                           tarvittaessa yksityiskohtainen kuvaus erityisestä tilanteesta kohdealueella tai -alalla ja tiettyjen maatalouden muotojen tai alojen erityispiirteistä, joiden vuoksi asetuksen (EU) N:o 1307/2013 53 artiklan 1 kohdassa tarkoitettu prosenttiosuus ei ole riittävä todettujen vaikeuksien poistamiseksi ja jotka oikeuttavat tuen korottamisen kyseisen asetuksen 54 artiklan 2 kohdan mukaisesti;
                        
                     
                           5)
                        
                        
                           tarvittaessa osoitus siitä, että jokin asetuksen (EU) N:o 1307/2013 55 artiklan 1 kohdan a, b, c tai d alakohdassa tarkoitetuista tarpeista esiintyy.
                        
                     ”